**Odiseea Mesianică ( V )**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odiseea Mesianică ( V )

Evocare Biblică

Partea V -a

La Templu

,, Toiagul de domnie nu se va depărta din

Iuda,

Nici toiagul de cârmuire dintre picioarele lui,

Până va veni Şilo, ( Mesia )

Şi de El vor asculta popoarele”. Gen. 49,10.

........................................

Şi după starea de acalmie

Urmare-a Pruncului născut

În prea cucernica familie,

În pace sfântă si-armonie

Un şir de trebi au început.

Când ziua a opta, a venit

Şi după cum scrie ritualul,

Părinţii Pruncu-au pregătit

Şi-n dragoste s-au îngrijit

De-a-nfăptui ceremonialul.

El împrejur,... a fost tăiat

Şi nume I-a fost pus, Isus,

Aşa cum îngerul a declarat

Când naşterea I-a anunţat

Mai din vreme şi le-a spus,

Căci El va fi,... Mântuitorul

Eliberând lumea din cel rău,

Şi-a o-ndrepta la Creatorul

Acel ce i-a fost,... Ziditorul,

Din al păcatului adânc hău.

Ei au dorit, să împlinească

Pentru copil ce a fost scris,

Lăstar verde El să crească

Sub ocrotirea părintească

În prooroci cum s-a prezis.

Când curăţirea s-a-mplinit

Părinţii, cum din Lege ştim,

Cu Pruncul au mers, însoţit,

Spre-a fi Domnului, dăruit -

La Templul din... Ierusalim.

Şi, ca şi-orişice întâi născut

Copil de parte bărbătească,

Ei Domnului cu drag au vrut

Să i-L predea, de la-nceput

Sa-L închine, să-I slujească.

La Templu... jertfă-au adus

De ispăşire, două turturele,

După cum, şi-n lege-i spus

Pentru cei săraci, răspuns -

Să împlinească, toate cele.

În vremea aceea în cetate

Se-afla un bătrân, Simeon,

Care era-n zile... înaintate

Dar care 'nainte de moarte,

Umblase despre el un zvon.

Duhul cel Sfânt îl înştiinţase,

Că el, zilele nu-şi va sfârşi,

Fără să vadă ce-aşteptase

Un Salvator în carne şi-oase

Prin Pruncul, ce-i va mântui.

Şi când părinţii, şi-au adus

Pentru măreaţa consacrare,

Pe Pruncul lor cel drag Isus

Ce Îl iubeau cu dor nespus,

A cunoscut, minunea mare.

A cunoscut vremea-mplinirii

A celei mai scumpe dorinţi -

Ce s-a născut sub legea firii

Nădejdea scump-a mântuirii

Prin multe, dulci făgăduinţi.

Şi mulţumit că-n harul sfânt

În faţă avea, descoperirea,

Privind la viaţa-I pe pământ

Prin harul Duhului cel Sfânt

Şi-a pregătit, - mărturisirea.

El cu respect şi-n reverenţă

Având în minte sacrul gând,

Că-I dă slavă prin prezenţă

Şi-L recunoaşte-n existenţă

L-a luat în braţe, declarând:

,, Acum, în pace slobozeşte,

Pe robul Tău Stăpâne Sfânt,

Căci Cuvântul se împlineşte

În dragostea ce străluceşte

Luminând pe-acest pământ!”

,, Căci mântuirea am văzut

După-mplinire, 'n-aşa fel,

În planu-Ţi sfânt conceput

Cum l-ai făcut de cunoscut

Poporului cel sfânt, Israel.”

,, Lumină tuturor popoarelor

Le-ai pregătit astfel, să fie!

Strălucind asupra gloatelor

Prin har tuturor noroadelor,

Ce-o vor primi, cu bucurie.”

,, Caci mântuirea făgăduită

Iată, pentru multe popoare,

A fost complet descoperită

În grandoarea cea-mplinită

Prin slava Ei, nepieritoare!”

,, Peste neamuri s-o întinde

Ca-n bunătăţi şi-n îndurare,

Poporul Său, de a-l cuprinde

În dragostea ce şi-o extinde

Cu mâna Sfântă-ocrotitoare.”

Şi-astfel, tatăl şi mama Lui,

Se minunau de ce spunea,

Căci din îndemnul gândului

El prin Cuvântul Domnului -

Prorocirea,... şi-o-ntărea.

Şi stăruind, cu înflăcărare,

De vorbe nu se dispensa;

După-acea binecuvântare,

A deslegat taina cea mare,

I-a spus Mariei, mama sa:

,, Ca un semn de dărâmare

A fost sortit, pentru-a lupta

Acest copil, ce-n lăcrimare -

El pentru mulţi spre ridicare

Prilej va fi, de-a se-ndrepta.”

,, De a se-ntoarce în căinţă

Primind vestirea cea Divină

Cu fapte sfinte-n pocăinţă,

Făcute toate prin credinţă -

Şi zilnic crescând în lumină."

,, Un semn, El va fi-n Israel

Stârnind o mare-mpotrivire,

Şi pentru mulţi, în-acest fel

În stări de necredinţă-n El

Va fi-un prilej, de poticnire.”

,, Şi sufletu-ţi va fi străpuns,

Chiar de sabie, fără cruţare,

Şi-aceasta va fi ca răspuns

De oameni răi fiind străpuns

Pentru iubirea Lui cea mare.”

În Templu fiind zi şi noapte

Stătea atunci şi-o prorociţă,

Ce petrecea în post şi fapte

Prin rugăciuni nenumărate -

Şi-n consacrare, în umilinţă.

Ana, acesta era numele ei,

Venea din seminţia lui Aşer,

Şi pentru semnul dragostei

Ce din copil zburau scântei,

Şi ea 'nălţase, rugi spre cer.

’N-acelaş ceas, iată-a venit

Şi-a început spre-a-L lăuda,

Pe Dumnezeu, ce-a împlinit

Atâtea lucruri... ce-a vorbit

Făgăduinţa,... ce-aştepta.

Pentru prea sfânta mântuire

Vorbind la toţi despre Isus,

Spunea că-I marea Izbăvire

Din planul sfânt de mântuire

Aşa cum în profeţi s-a spus.

Că El va fi chemat,... ca Fiu

Al Dumnezeului cel Preaînalt,

După cum suluri sfinte scriu

Făcând Cuvântul tot mai viu

De la un capăt,... la celălalt.

Flavius Laurian Duverna

Va urma, partea a VI -a